Ur chantik e oa e penn kentañ e Breizh. Degaset e oa bet da Vreizh gant W. Jenkyn Jones, ur misioner a Vro Gembre bet kaset da Gemper da lakaat ar Vretoned da dreiñ davet ar relijion protestant. Komzoù e brezhoneg a voe savet gantañ war ton Hen Wlad Fy Nhadau dindan an anv Doue ha va Bro. O embann a reas en un dastumad kantikoù anvet Telen ar Christen. François Jaffrenou (Taldir Jaffrenou) 1879-1956), pa oa lisead ha skoliad François Vallée, a gemeras awen diouzh ar chantik-mañ evit sevel ar ganenn a anavezer hiriv. Dont a reas er maez en 1898 e La Résistance de Morlaix hag e voe moulet war folennoù distag dindan an is-tilt Henveledigez (d.l.e. savet hervez…).